بنص ريتي دخلت شكتها الك نصين
نص يصرخ تعال وفدوه الك لتروح*
ونص ثاني مشه ما ادري رايح وين
شفتك من اجيت بطيفي وتعنيت*
تلامست العيون وما شفت فصين
فصوص عيوني طفرن من درنك جاي*
شبكنك يشوفن زين ؟ لا مو زين
مو زين انت بعدي اعرف انه بهاي*
بس شكدر اسوي وادري وك ميتين
جوله خدودي كلها بس تراب*
بس دمعي اللمسهن رجعاهن طين
طميت العيون بتربه النسيان*
شوف انت شتنزل لو بجت هلعين
بتراب انه ادري عيوني مطمومات*
بس دمعي نزل ما ادري جاي منين
وين ويمته صرخت روحي يمك دوم*
من كتلي تعال وننجمع شخصين
لعبن بيه لعبن واني اتاني جواب*
الوين تصيح يمته ؟ اليمته تصرخ وين ؟
فتت من بابكم وتذكرت لحضات*
من جنت انه افوت وانته تنطرني
صرت خد انه بعدك والشماته جفوف*
فاتوا يمي جفهم وينه يسطرني
جنت صخره انه يمك هسه تدري شلون
كلمه وينه كامت هسه تفطرني
روحي تصيح وينه كلبي يصرخ وين*
كلي شراح اجاوب وانته عايفني
ما اعرفه اكلهم ؟ كلي هاي شلون*
اجددهم سنين وياك شايفني
سؤال ومو سؤال تكول شهكه موت
شما انام السؤال بحلمي طايفني
يلعين انت جنك وانه دمعه شوك*
شيرجعني الك وانت الي ذارفني ؟
منقوول
راق لي